Madeira

Madeira on Portugalille kuuluva itsehallinnollinen saariryhmä Atlantilla. Käytännössä Madeirasta puhuttaessa tarkoitetaan useimmiten kyseisen saariryhmän samannimistä pääsaarta. Pääsaaren lisäksi saariryhmään kuuluvat asuttu oleellisimpina pienempi saari Porto Santo (n. 50 km pääsaaresta koilliseen) sekä asumattomat Desertassaaret (n. 40 km Funchalista kaakkoon). Jollei toisin mainita, tässä artikkelissa Madeiralla viitataan pääsaareen. Saariryhmän asukasluku on 243 000 (v. 2003), joista Porto Santolla asui vuonna 2001 n. 4500 asukasta.

Madeira on kasvillisuudeltaan vehreä ja sitä kutsutaankin joskus nimellä Ilha Jardim (Puutarhasaari).

Matkailuneuvonta

 * Portugali - Matkaopas

Kaupungit

 * Funchal Madeiran autonomisen alueen pääkaupunki ja suurin kaupunki, väkiluku 103 961 (2001). Suurin osa hotelleista sijaitsee Funchalissa.

Muut kohteet

 * Curral das Freiras (Nunnien laakso) : Kylä suojaisessa laaksossa Funchalista luoteeseen. Kylän nimi juontaa juurensa kertomukseen, jonka mukaan nunnat olivat aikanaan paenneet merirosvoja vaikeakulkuiseen laaksoon. Hyvä näköala laaksoon avautuu mm. Eira do Serrado:sta. Eira do Serradosta johtaa myös kävelyreitti jota pitkin voi laskeutua varsinaiseen Curral das Freiras -kylään. Alueella on paljon kastanjapuita, jonka vuoksi kylässä myydäänkin paljon kastanjasta valmistettuja tuotteita, mm. soppaa ja likööriä.
 * Porto Santo : Saariryhmän toinen asuttu saari sijaitsee n. 50 km pääsaaresta koilliseen. Porto Santon pääkohde on n. 9 km pitkä hiekkaranta. Porto Santoon pääsee Funchalista sekä lentokoneella (n. puolisen tuntia) että laivalla (n. pari tuntia) ja osa Madeiralla lomaa viettävistä käväiseekin päivän tai pari Porto Santossa.
 * Cabo Girão on n. 580 metriä korkea jyrkänne pari kilometriä Câmara de Lobosista länteen.

Ymmärrä
Madeiralla ei ole juurikaan rantoja eivätkä muutamat rannat lähtökohtaisesti ole hiekkarantoja.

Yöelämä ei ole kovinkaan monipuolinen.

Suurten korkeuserojen vuoksi Madeira ei sovi liikuntaesteisille.

Lentokoneella
Madeiran kansainvälinen lentokenttä (Funchal, FNC) sijaitsee Santa Cruzissa noin puolen tunnin ajomatkan päässä Funchalista.

Myös Porto Santon saarella on lentokenttä (Porto Santo, PXO).

Laivalla
Madeira kuuluu monien Atlanttia laivalla ylittävien reittiin.

Kävelyt
Yksi Madeiran parhaista anneista on sen vehreä ja monimuotoinen luonto. Erilaiset kävelyreitit ovatkin oiva tapa tutustua Madeiran luontoon.

Erityisen kuuluisa Madeira on levadoistaan. Levadat ovat maanviljelystä varten rakennettuja kastelukanavia joilla vettä on saatu hallitusti siirrettyä. Monet levadat mahdollistavat niiden vieressä kulkemisen ja levadaretket ovatkin suosittuja matkailijoiden keskuudessa.

Syö
Madeiralla on hyviä ravintoloita joka makuun. Matkailijoille on tarjotaan yleisimmin Espadaa (syvänmeren kalaa) banaanilla, Espetada-vartaita härän- tai broilerin fileistä tai tonnikalaa. Espadarte on puolestaan miekkakalaa. Aterian aloittaa usein sosekeitto tai salaatti. Madeiraviini kuuluu joka aterian yhteyteen.

Juo
Paikallisia juomia ovat Madeiraviini ja Poncha. Viininviljelyllä on pitkät perinteet. Poncha on sokeriruokoviinasta, hunajasta ja sitruunamehusta valmistettua likööriä.

Pysy turvassa
Madeira ja pääkaupunki Funchal ovat suhteellisen turvallisia. Tavanomaiseen varovaisuuteen on silti aihetta. Neuvoja vältettävistä seuduista kannattaa kuunnella. Madeiralla on jonkin verran työttömyyttä ja päihdeongelmia.

Pysy terveenä
Vesijohtovesi on puhdistettua pohjavettä ja sitä voi juoda sellaisenaan. Herkkävatsaiset voivat ostaa pullovettä marketeista. Erityisiä terveyteen kohdistuvia uhkia ei ole. Levadavaelluksille lähtevien on syytä ottaa mukaan kumipohjaiset tukevat kengät. Talvikautena polut saattavat olla hengenvaarallisen liukkaita sillä levadapolut saattavat kulkea satojen metrien syvyisten jyrkänteiden reunalla. Funchalissa on hyvätasoinen sairaala.

Muuta
Saariryhmän aikavyöhyke seuraa Portugalia läntisemmästä sijainnistaan huolimatta ja on siis UTC, ts. Madeira on 2 tuntia Suomea jäljessä.

Rahayksikkönä on euro ja luottokortit käyvät monessa paikassa, joskaan eivät läheskään kaikkialla.

Sähköpistoke ja taajuuden yms. ovat samanlaiset kuin Suomessa.

Matkaoppaita
Ainakin seuraavista lähteistä löytyy ohjeita ja karttoja Levada-reiteille (ja muillekin kävelyreiteille). Huomioi, että reittien kunto saattaa muuttua luonnonolojen myötä joten kannattaa tiedustella reittien kuntoa paikan päällä esim. matkaoppailta tai turisti-infoista.

John and Pat Underwood - Landscapes of Madeira - a countryside guide (Car tours and walks) (Sunflower books) Kirjan www-sivu
 * Kirjassa on runsaasti erilaisia kävely- ja autoreittejä eri saarilla.
 * Kannattaa myös huomioida päivityssivu johon päivitetään tietoa reittien kunnosta yms.

Madeira Islands Tourism - nähtävästi ainakin puoliviralliset turismisivut. Huomioi ainakin:
 * What to Do -> Walks Tietoa ja summittaiset kartat virallisista merkityistä reiteistä (reitit numeroitu PR-etuliitteen kera)
 * Ecotourism > Notice to Walkers Ajantasainen tieto esitettyjen reittien kunnosta.

Linkkejä

 * Elämyksiä Madeiralta - Kertomuksia levadojen varrelta - kuvia ja reittikuvauksia Madeiralta
 * Auli Aarelan sivusto Madeira, vaellus ja levada

Madeira Madeira Madeira Madère Madeira Madeira マデイラ諸島 Madeira Madeira Мадейра